b'\n_START_ARTICLE_\nGorazd \xc5\xa0kof\n_START_SECTION_\nSlovenija\n_START_PARAGRAPH_\nGorazd \xc5\xa0kof je v karieri najprej branil za klube RK Bre\xc5\xbeice, RK Kr\xc5\xa1ko in RK Trimo Trebnje. Nato za RK Velenje do leta 2004 in Celje Pivovarna La\xc5\xa1ko med 2004 in 2008. Po dveh letih v Zagrebu se je vrnil v domovino v RK Koper, kjer je branil med letoma 2010 in 2012.\n_START_SECTION_\nFrancija\n_START_PARAGRAPH_\nLeta 2013 je pri\xc4\x8del igrati v Franciji. Najprej je igral za Cr\xc3\xa9teil, nato za Nantes, s katerim je tri zaporedne sezone igral v pokalu EHF. V sezoni 2016/17 je branil barve za pari\xc5\xa1ki PSG, ki velja za enega najmo\xc4\x8dnej\xc5\xa1ih evropskih klubov.\n_START_SECTION_\nNem\xc4\x8dija\n_START_PARAGRAPH_\nLeta 2017 je kariero nadaljeval v nem\xc5\xa1kem prvoliga\xc5\xa1u HC Erlangen.\n_START_SECTION_\nAvstrija\n_START_PARAGRAPH_\nV sezoni 2019/2020 bo branil za barve avstrijskega SC Kelag Ferlach.\n_START_SECTION_\nReprezentanca\n_START_PARAGRAPH_\nZa slovensko reprezentanco je prvi\xc4\x8d nastopil 28. decembra 2001 na prijateljski tekmi proti tunizijski reprezentanci. Bil je tudi \xc4\x8dlan srebrne reprezentance na Evropskem prvenstvu 2004 v Sloveniji. V starosti 39 let je nastopil na Olimpijskih igra 2016 v Riu in bil dale\xc4\x8d najizku\xc5\xa1enej\xc5\xa1i reprezentant v slovenski postavi. Tam je dobro opravil svoje vratarske zadol\xc5\xbeitve in med drugim na tekmi proti doma\xc4\x8di Braziliji zbral 12 obramb._NEWLINE_Ob sklenitvi reprezentan\xc4\x8dne kariere zaseda peto mesto na lestvici nastopov za reprezentanco z vsega skupaj 188 odigranimi tekmami in je drugi med vratarji, pred njim je le Beno Lapajne. _NEWLINE_Januarja 2016 je potem, ko se je v decembru udele\xc5\xbeil priprav za SP 2017, le te prekinil in kon\xc4\x8dal reprezentan\xc4\x8dno kariero v starosti 39 let.'